དང་འདྲ་བར་སོ་ཐུབ་པར་བྱ་སྟེ།བློ་སྐྱོང་ཐམས་ཅད་མངོན་ཚན་
ཆུང་ལ་ཆོད་ཆེ་བ་ཞིག་བྱ་དགོས་གསུངས་པས།གཞན་གྱིས་མ་ཚོར་བར་རྒྱུད་སྨིན་པ་ཞིག་བྱའོ།།ཡན་ལག་ཉམས་པ་བརྗོད་མི་བྱ།ཞེས་པ་ནི།གཞན་ལ་འཇིག་རྟེན་པའི་སྐྱོན་ཞར་བ་ལ་སོགས་པ་དང་།ཆོས་ཀྱི་སྐྱོན་ཚུལ་ཁྲིམས་འཆལ།
་ལ་སོགས་པ་མི་སྙན་པའི་ཚིག་རྣམས་མི་བརྗོད་པའོ།།གཞན་ཕྱོགས་གང་ཡང་མི་བསམ་མོ།།ཞེས་པ་ནི།སྤྱིར་སེམས་ཅན་ཐམས་ཅད་དང་།ཁྱད་པར་དུ་ཆོས་སྒོར་ཞུགས་པ་རྣམས་ལ་སྐྱོན་མཐོང་ན་ང་རང་སྣང་བ་མ་དག་པ་ཡིན་གྱིས།ཁོང་ལ་
དེ་འདྲའི་སྐྱོན་ཡོད་ཉེན་མེད་སྙམ་དུ་བསམས་ལ།སྐྱོན་རྟོག་པའི་བློ་དེ་བཟློག་པར་བྱའོ།།ཉོན་མོངས་གང་ཚེ་སྔོན་ལ་སྦྱོང་།ཞེས་པ་ནི།རང་རྒྱུད་ལ་ཉོན་མོངས་པ་གང་ཆེ་བརྟགས་ནས།གང་ཆེ་བ་དེའི་གཉེན་པོར་ཆོས་ཐམས་ཅད་སྲུངས་ནས་དེ་

ཉིད་ཐོག་མར་གདུལ་ལོ།།འབྲས་བུ་རེ་བ་ཐམས་ཅད་སྤང་།ཞེས་པ་ནི།བློ་སྦྱོང་བྱས་པས་ཚེ་འདིའི་རྙེད་བཀུར་ལ་སོགས་པ་དང་།ཕྱི་མ་ལ་ལྷ་མིའི་བདེ་བ་དང་།རང་ཉིད་མྱ་ངན་ལས་འདས་པ་ཐོབ་པར་འདོད
པཔ་ལ་སོགས་པ་རང་དོན་ཐམས་ཅད་སྤང་བར་བྱའོ།།དུག་ཅན་གྱི་ཟས་སྤང་།ཞེས་པ་ནི།དངོས་པོ་བདེན་འཛིན་དང་།བདག་གཅེས་འཛིན་གྱི་རྣམ་རྟོག་དང་འདྲེས་པའི་དགེ་སྦྱོར་ཐམས་ཅད་ཟས་དུག་དང་འདྲེས་པ་དང་འདྲ་བས་དེ་སྤང་བར་བྱའོ།།
གཞུ་་བཟང་པོ་མ་བསྟེན།ཞེས་པ་ནི།ཕ་རོལ་གྱི་གནོད་པ་བྱས་པ་ལ་ཁོན་དུ་བཟུང་ནས་ཁོན་འཛིན་དེ་ལས་ནམ་ཡང་མི་ལྡོག་པ་དེ་སྤང་བར་བྱའོ།།ཤག་ངན་མ་དགོད།ཅེས་པ་ནི།གཞན་གྱིས་ཚིག་ངན་སྨྲས་པའི་ལན་དུ།གཞན་
གྱི་བློ་ལ་གནོད་པའི་ཚིག་ངན་མི་སྨྲ་ཞིང་།ཉེས་པ་བྱུང་ན་འདིས་ལན་ཞེས་མི་སྨྲ་བའོ།།འཕྲང་མ་སྲུག།ཅེས་པ་ནི།གཞན་གྱིས་གནོད་པ་བྱས་པ་ཞེ་ལ་བཞག་ནས།གནོད་པའི་ལན་འཇལ་བའི་དུས་བྱུང་ཙན་འཇལ་བ་དེ་སྤོང་བའོ།།
གནོད་ལ་མི་དབབ།ཅེས་པ་ནི།མིའི་སྐྱོན་མཚང་ནས་འབྲུ་བ་དང་།མི་མ་ཡིན་པ་ལ་སྲོག་སྔགས་ཟློས་པ་ལ་སོགས་པ་གཞན་གྱི་སེམས་ལ་གནོད་པ་དྲག་པོ་འབྱུང་བའི་སྤྱོད་ལམ་མི་བྱེད་པའོ།།མཛེ་ཁ་ལ་གླང་ལ་མ་འཕྱོ།ཞེས་པ་ནི།རང
ལ་འབབ་པའི་གཙུ་གལ་ལམ་ཁག་ངན་གཡོ་སྒྱུའི་སྒོ་ནས་གཞན་ལ་བསྐུར་བ་ཁོང་སྐྱོན་ཅན་གྱི་སྤྱོད་པ་དེ་ལྟ་བུ་སྤོང་བའོ།།མགྱོགས་ཀྱི་རྩེ་མ་གཏོད།ཅེས་པ་ནི།ལོངས་སྤྱོད་ཐུན་མོང་བ་ལ་ཐབས་སྣ་ཚོགས་ཀྱི་སྒོ་ནས་བདག་གིས་ཐོབ་པར་བྱེད
པའི་བསམ་སྦྱོར་སྤོང་བའོ།།གཏོ་ལོག་མི་བྱ།ཞེས་པ་ནི།ཕུག་རང་བཟང་བར་འདོད་ནས་གཞན་ལ་ཕམ་ཁ་ལེན་པ་དང་།འདྲེ་གདོན་ནམ་ནད་ཞི་བར་འདོད་ནས་བློ་སྦྱོང་བ་ནི།གཏོ་བཅོས་དང་འདྲ་བས་རང་འདོད་སྤང་བར་བྱའོ།།

ཚན་གཅིག་གི་རྣམ་རྟོག་ལ་བློ་སྦྱོང་འདི།འདྲེ་གདོན་ལ་ཕན་པའི་ཐབས་གཅིག་ཏུ་གོ་བ་འདྲ་སྟེ།དེ་ཙུག་བྱེད་ན་བོན་བྱེད་པ་དང་བྱད་མེད།ཆོས་བྱ་བ་ཉོན་མོངས་པ་དང་རྣམ་རྟོག་གི་གཉེན་པོར་འགྲོ་བ་ཞིག་དགོས་པ་ཡིན་གསུངས།ལྷ་བདུད་དུ་མ་
དབབྱབ།ཅེས་པ་ནི།འཇིག་རྟེན་པ་ཀུན་གྱི་རང་གི་ལྷ་མ་མགུ་ནས།རང་ལ་གནོད་པ་བྱས་ན་ལྷ་བདུད་དུ་བབས་ཟེར་བ་ལྟར་བློ་སྦྱོང་གི་སྒོ་ནས་ང་རྒྱལ་དང་རློམུ་སེམས་ཆེན་པོ་བྱས་ན་ཆོས་ཆོས་མིན་དུ་སོང་བ་ཡིན།བློ་སྐྱོང་གིས་རང་རྒྱུད་འདུལ
དགོས་པ་ཡིན་པ་ལ།ང་རྒྱལ་གྱིས་རང་རྒྱུད་ལྷག་པར་རེ་དྲ་ན་ཚེས་གནད་དུ་མ་སོང་སྟེ།འདྲེ་ཤར་སྒོ་ནས་གནོད་པ་ལ།གླུང་ནུབ་སྒོར་སྐྱེལ་བ་དང་འདྲ་སྟེ།དེས་ན་སྨན་ནད་ཐོག་ཏུ་བཏང་ཞིང་།བདག་གཅེས་འཛིན་སྤངས་ལ།ཀུན་ལ་བྲན
གྱི་ཐ་མ་ལྟར་བྱའོ་གསུངས།སྒྱིད་ཀྱི་ཡན་ལག་ཏུ་སྡུག་མ་ཚོལ།ཞེས་པ་ནི།རང་གི་ཉེ་དུ་དང་གྲོགས་མཆེད་ལ་སོགས་པ་ཤིན།དེ་དག་གི་ཟས་ནོར་དང་དཔེ་ཆ་ལ་སོགས་པ་ང་ལ་ཡོད།ཡོན་བདག་ལན་ཚ་ཤི་ཆད་བྱུང་ན་ཚོགས་གསོག།
ཡོད།རང་དང་མཉམ་པའི་སྒོམ་ཆེན་ཤི་ནང་གཅིག་པུ་ལ་སྐུ་བསོད་ཡོང་།དགྲ་ཤིན་གནོད་བྱེད་མི་ཡོད་པས་ང་འཚེངས་སྙམ་པ་ལྟ་བུ།རང་སྐྱེད་པའི་ཐབས་སུ་གཞན་སྡུག་པར་འདོད་པ་སྤང་ངོ་།།བདུན་པ་བློ་སྐྱོང་གི་བསླབ་བྱ་བསྟན་པ་ནི།།
བློ་སྐྱོང་མི་ཉམས་ཤིང་འཕེལ་བར་འགྱུར་བའི་ཐབས་ལ་སློབ་པ་སྟེ།དེ་ལ།རྣལ་འབྱོར་ཐམས་ཅད་གཅིག་གིས་བྱ།།ཞེས་པ་ནི།ཟས་དང་གོས་ཀྱི་རྣལ་འབྱོར་ལ་སོགས་པ་ཐམས་ཅད་གཞན་ཕན་གྱི་སེམས་འབའ་ཞིག་གིས་བྱེད་པའོ།།ལོག
གནོན་ཐམས་ཅད་གཅིག་གིས་བྱ།ཞེས་པ་ནི།བློ་སྐྱོང་བསྒོམས་པས་ན་ཚ་འདྲེ་གདོན་དང་།མི་ཁ་སྡང་བ་དང་རང་གི་ཉོན་མོངས་ཆེར་སོང་བ་ལ་སོགས་པ་བྱུང་ནས།བློ་སྐྱོང་སྙིང་མི་འདོད་པ་བྱུང་ན།འཇིག་རྟེན་གྱི་ཁམས་ན་བདག་

གི་ཉེས་པ་འདི་ལྟ་བུ་བྱུང་བའི་སེམས་ཅན་མང་པོ་ཡོད་པས་དེ་རྣམས་རེ་སྙིང་རྗེ་སྙམ་དུ་བསམས་ནས།དེ་དག་གི་ཉེས་པ་དེ་རྣམས་བདག་ལ་འདུས་པར་གྱུར་ཅིག་སྙམ་དུ་བསམ་ཞིང་།གཏོང་ལེན་བསྒོམ་པར་བྱའོ།།
ཐོཐོག་མཐའ་གཉིས་ལ་བྱ་བ་གཉིས།ཞེས་པ་ནི།སྔ་དྲོའི་ཚེ་དེ་རིང་བྱང་ཆུབ་ཀྱི་སེམས་གཉིས་དང་མི་འབྲལ་བར་བྱ་དགོས་སྙམ་པའི་འཕེན་པ་བཏང་ནས།ཉིན་མོ་ཡང་དེ་བཞིན་ཏུ་དྲན་ཤེས་ཀྱིས་ཟིན་པར་བྱས་ལ་དགོང་མོ་ཉལ་བ་ཉིན་པར་གྱི་སྤྱོད་པ་རྣམས
ལ་བརྟགས་ཏེ།བྱང་ཆུབ་ཀྱི་སེམས་དང་འགལ་བ་བྱུང་ན།བདག་ལ་རྔན་བགྲངས་ཏེ་བཤགས་པ་བྱས་ལ།ཕྱིས་དེ་མི་འབྱུང་བར་བྱ་བའི་བློ་བསྐྱེད།ཕམ་འགལ་བ་འདུག་ན་དགའ་བ་བསྒོམས་ཏེ།ཕྱིས་ཀྱང་དེ་བཞིན་ཏུ་བྱའོ་སྙམ་དུ་བསམ་མོ།།
གཉིས་པོ་གང་བྱུང་བཟོད་པར་བྱ།ཞེས་པ་ནི།འཁོར་དང་ལོངས་སྤྱོད་ལ་སོགས་པ་ཕུན་སུམ་ཚོགས་པ་བྱུང་ན།དེས་མ་དྲེགས་པར་དེ་དག་སྒྱུ་མ་ལྟ་བུར་ཤེས་པ་དང་།གཞན་ལ་ཕན་པའི་ཐབས་སུ་ཅི་འགྱུར་བྱ་ཞིང་།ཤིན་ཏུ་རྒུད་དེ་འོག་ནས།
འགྲོ་བ་རླ་ལས་མེད་པ་བྱུང་ན་ཡང་དེ་ཡང་སྒྱུ་མ་ལྟ་བུར་ཤེས་པ་དང་།གཞན་གྱི་རྒུད་པ་ཐམས་ཅད་བདག་ལ་ལེན་པའི་སྒོ་ནས་ཞུམ་པ་མེད་པར་བྱའོ།།གཉིས་པོ་སྲོག་དང་བསྔོས་ལ་བསྲུང་།ཞེས་པ་ནི།ཆོས་སྤྱིའི་དམ་ཚིག་དང་།ཁྱད་པར
བློ་སྐྱོང་གི་དམ་ཚིག་གཉིས་མེད་ན།འདི་ཕྱིའི་བདེ་བ་གང་ཡང་མི་འབྱུང་བས་དམ་ཚིག་དེ་གཉིས་སྲོག་པས་ཀྱང་གཅེས་པར་བསྲུང་བའོ།།དཀའ་བ་གསུམ་ལ་བསླབ་པར་བྱ།ཞེས་པ་ནི།ཉོན་མོངས་པ་སྐྱེས་པ་ན།དང་པོ་དྲན་པ་དཀའ།།
པར་དུ་བཟློག་པ་དཀའ།མཐའ་མར་རྒྱུན་ཆོད་པ་དཀའ་བས།དང་པོ་ནམ་སྐྱེས་པ་ན་ངོས་ཟིན་པར་བྱས་ལ།བར་དུ་གཉེན་པོའི་སྟོབས་བསྐྱེད་ནས་སྤངས་ལ།མཐར་བྱིས་མི་འབྱུང་བར་བྱ་བའི་ཕྱིར་འབད་པར་བྱའོ།།རྒྱུ་ཡི་གཙོ་བོ་རྣམ་

གསུམ་བླངས།ཞེས་པ་ནི།ཆོས་བསྒྲུབ་པའི་རྒྱུའི་གཙོ་བོ་བླ་མ་བཟང་པོ་དང་མཇལ་བ་དང་།རང་གི་བློ་ལས་སུ་རུང་བས་ཆོས་ཚུལ་བཞིན་ཏུ་ཉམས་སུ་ལོངས་པ་དང་།ཆོས་བསྒྲུབ་པ་ལ་དགོས་པའི་མཐུན་རྐྱེན་འཛོམ་པ་སྟེ།དེ་གསུམ་
རང་ང་ལལ་ཚང་ན་དགའ་བ་བསྒོམ་ཞིང་།གཞན་ལའང་དེ་གསུམ་ཚང་བར་སྨོན་ལམ་གདབ།རང་ལ་དེ་གསུམ་མ་ཚང་ན།འཇིག་རྟེན་གྱི་ཁམས་ན་བདག་ལྟར་རྒྱུའི་གཙོ་བོ་གསུམ་མ་ཚང་བས།ཆོས་རྣམ་ལ་མ་བྱུང་བ་མང་པོ་ཡོད་པས་དེ་རྣམས་
རེ་སྙིང་རྗེ་སྙམ་དུ་བསམས་ལ།དེ་རྣམས་ཀྱི་རྒྱུ་གསུམ་མ་ཚང་བའི་ཉེས་པ་ཐམས་ཅད་བདག་ལ་སྨིན་ནས།དེ་དག་ལ་རྒྱུ་གསུམ་ཚང་བར་གྱུར་ཅིག་སྙམ་དུ་ཞེ་ཐག་པ་ནས་བསྒོམ།ཉམས་པ་མེད་པ་རྣམ་གསུམ་བསྒོམ།ཞེས་པ་ནི།ཐེག་པ་ཆེན་པོའི་
ཡོན་ཏན་ཐམས་ཅད་བླ་མའི་མོས་གུས་ལ་རག་ལུས་པས།བླ་མའི་མོས་གུས་ཉམས་པ་མེད་པ་དང་།བློ་སྦྱོང་ཐེག་ཆེན་གྱི་ཆོས་ཀྱི་ཡང་སྙིང་ཡིན་པས།དེ་བསྒོམ་པ་ལ་སྤྲོ་བ་ཉམས་པ་མེད་པ་དང་།ཐེག་པ་ཆེ་ཆུང་གི་བསླབ་བྱ་ཕྲ་མོ་ཚུན་ཆད་མ
ཉམས་པར་བསྲུང་བའོ།།འབྲལ་མེད་གསུམ་དང་ལྡན་པར་བྱ།ཞེས་པ་ནི།ལུས་ངག་ཡིད་གསུམ་དགེ་བ་དང་མི་འབྲལ་བར་བྱེད་པའོ།།ཡུལ་ལ་ཕྱོགས་མེད་དག་ཏུ་སྦྱང་།།ཁྱབ་དང་གཏིང་འབྱོངས་ཀུན་ལགཅེས།ཞེས་པ་ནི།ཡུལ
སེམས་ཅན་དང་།སེམས་ཅན་མ་ཡིན་པ་ཐམས་ཅད་ལ་ཕྱོགས་རིས་མེད་པར་བློ་སྦྱོང་བ་དང་།བློ་ལ་གང་ཤར་བ་ཐམས་ཅད་ལ།བློ་སྦྱོང་གིས་ཁྱབ་པར་བྱས་ནས།ཁ་ཚིག་ཙམ་མ་ཡིན་པར་གཏིང་ནས་འབྱོངས་པར་བྱེད་པའོ།།བགོལ་བ་རྣམས་
ལ་རྟག་ཏུ་བསྒོམ།ཞེས་པ་ནི།རང་གི་འགྲན་ཟླར་འདུག་པ་དང་།ལྷན་ཅིག་ཏུ་འགྲོགས་པ་དང་།ཕར་གནོད་པ་མ་བྱས་ཀྱང་ཚུར་གནོད་པ་བྱེད་པ་དང་།ལས་ཀྱི་དབང་གིས་སྙིང་དུ་མི་སྡུག་པ་ལ་སོགས་པ་གང་ལྕེ་དཀའ་བ་རྣམས་ལ།

ལྷག་པར་བྱམས་སྙིང་རྗེ་བསྒོམ་ཞིང་།བླ་མ་དང་ཕ་མ་ལ་སོགས་པ་ཡུལ་གཉན་པ་རྣམས་ལ་གནོད་པར་འགྱུར་བ་ཁྱད་པར་དུ་སྤང་བར་བྱའོ།།རྐྱེན་གཞན་དག་ལ་ལྟོས་མི་བྱ།ཞེས་པ་ནི།ཟས་གོས་ལ་སོགས་
འཛོམ་པ་དང་།མི་དང་མི་མ་ཡིན་གྱི་གནོད་པ་མེད་པ་དང་།ཁམས་བཟང་བ་ལ་སོགས་པ་མཐུན་རྐྱེན་འཛོམ་པ་ལ་མི་ལྟོས་པར་མཐུན་རྐྱེན་མ་འཛོམ་ནུ་མ་འཇིམ་པ་དེ་ཉིད་བྱང་ཆུབ་ཀྱི་སེམས་གཉིས་ཀྱི་སྒོ་ནུས་ལམ་དུ་ཁྱེར་བའོ།།ད་རེས་གཙོ།
པོ་ཉམས་སུ་བླང་།ཞེས་པ་ནི།སྔར་ཐོག་མ་མེད་པ་ནས་ལུས་ཇི་སྙེད་བླངས་པ་ཐམས་ཅད་དོན་མེད་དུ་སོང་འདུག།ད་རེས་ཀྱི་ཚེ་འདི་ལ་དོན་གྱི་གཙོ་བོ་གཅིག་བསྒྲུབ་དགོས་པར་འདུག་པས།ཚེ་འདིའི་དོན་པས་ཆོས་གཙོ།ཆོས་ལ་བཤད
སླུསྒྲུབ་གཉིས་ལས།སྒྲུབ་པ་གཙོ།སྒྲུབ་པ་གཞན་པས་བྱང་ཆུབ་ཀྱི་སེམས་སྦྱོང་བ་གཙོ།དེའང་ལུང་རིག་པའི་སྒོ་ནས་སྦྱོང་བ་བས།བླ་མའི་མན་ངག་ལ་བརྟེན་ནས་ཕུར་ཚུགས་སུ་སྦྱོང་བ་གཙོ།སྤྱོད་ལམ་གཞན་པས་མལ་དུ་བསྡད
ནས་ས་སྦྱོང་བ་གཙོ།ཡུལ་སྤོང་བ་བས།གཉེན་པོ་བསྟེན་པ་གཙོ་ཆེ་བས་གཙོ་བོ་དེ་རྣམས་ཉམས་སུ་ལེན་པའོ།།གོ་ལོག་མི་བྱ།ཞེས་པ་ནི།གོ་ལོག་དྲུག་སྤོང་བ་སྟེ།ཆོས་བསྒྲུབ་པའི་སྡུག་བསྔལ་མི་བཟོད་པར་དགྲ་འདུལ་བ་དང་
གཉེན་སྐྱོང་བ་ལ་སོགས་པའི་དཀའ་སྤྱད་བཟོད་པ་ནི།བཟོད་པ་གོ་ལོག་གོ།།ཆོས་རྣམ་དག་བསྒྲུབ་པ་ལ་འདུན་པ་མི་བྱེད་པར་ཚེ་འདིའི་དཔལ་འབྱོར་ལ་འདུན་པ་བྱེད་པ་ནི།འདུན་པ་གོ་ལོག་གོ།།ཐོས་བསམ་སྒོམ་གསུམ་གྱི་སྒོ་ནས་ཆོས་ཀྱི་རོ་མི་
མྱོང་བར།འཇིག་རྟེན་གྱི་བདེ་བའི་རོ་མྱང་བ་ནི།རོ་མྱང་གོ་ལོག་གོ།།སྡིག་པ་བྱེད་པ་ལ་སྙིང་རྗེ་མི་བསྒོམ་པར།ཆོས་ཕྱིར་དཀའ་ཐུབ་བྱེད་པ་ལ་སྙིང་རྗེ་བསྒོམ་པ་ནི།སྙིང་རྗེ་གོ་ལོག་གོ།།རང་ལ་ལྟོས་པའི་མི་ཆོས་ལ་མི་སྦྱོར་བར།ཚེ་འདིའི

དཔལ་འབྱོར་ཆེ་བའི་ཐབས་ལ་སྦྱོར་བ་ནི།གཉེར་སེམས་གོ་ལོག་གོ།།འཁོར་འདས་ཀྱི་བདེ་བ་དང་དགེ་བ་ལ་དགའ་བ་མི་བསྒོམ་པར།དགྲ་ལ་སྡུག་བསྔལ་བྱུང་ན་དགའ་བ་བསྒོམ་པ་ནི།རྗེས་སུ་ཡི་རང་གོ་ལོག་སྟེ།གོ་ལོག་དྲུག་པོ་
སྤངས་ནས།མ་ལོག་པ་དྲུག་ཉམས་སུ་བླང་ངོ་།།རེས་འཇོག་མི་བྱ།ཞེས་པ་ནི།ཆོས་ལ་ངེས་ཤེས་མ་སྐྱེས་པས།རེས་བྱེད་རེས་མི་བྱེད་པ་སྤངས་ནས།རྩེ་གཅིག་ཏུ་རྒྱུན་མི་འཆད་པར་བློ་སྦྱོང་བའོ།།དོལ་ཆོད་དུ་སྦྱོང་ཞེས
པ་ནི།།བློ་སྦྱོང་ཉིད་ལ་བློ་ལིངས་བསྒྱུར་ནས་ཕྱོགས་གཅིག་ཏུ་སྦྱོང་བའོ།།བརྟག་དཔྱད་གཉིས་ཀྱིས་ཐར་བར་བྱ།ཞེས་པ་ནི།རང་རྒྱུད་ལ་ཉོན་མོངས་པ་གང་ཆེ་བརྟགས་ནས།དེ་འབད་པ་དྲག་པོས་སྤངས་ཏེ།དེ་ནས་ཉོན་མོངས་དེ་སྐྱེ
པའི་ཡུལ་ལ་བརྟེན་པ་ལ་སོགས་པའི་སྒོ་ནས།དེ་སྐྱེ་མི་སྐྱེ་བརྟགས་ཏེ།སྐྱེས་ན་ཡང་གཉེན་པོས་སྤངས་ཤིང་།ད་མི་སྐྱེ་བར་འགྱུར་བའི་བར་དུ་འབད་པར་བྱའོ།།ཡུས་མ་བསྒོམ།ཞེས་པ་ནི།ཕ་རོལ་ལ་བདག་གི་དྲིན་ཡོད་པ་དང་།རང
གིས་ཆོས་ཡུན་རིང་ལ་དོས་དྲག་པ་བྱས་པ་དང་།མཁས་པ་དང་བཙུན་པ་ལ་སོགས་པའི་ཡུས་མི་བྱེད་པ་སྟེ།བདག་པས་གཞན་གཅེས་བསྒོམ་པ་ལ་ལུས་བྱས་མེད་པས་སོ།།མི་ལ་རེ་བ་མཆེ་ལྷ་ལ་གསོལ་བ་ཐོབ་བྱ་བ་རྭ་སྒྲེང་པའི་བཀའ་ཡིན།
གསུངས།ཀོ་ལོང་མ་སྡོམ།ཞེས་པ་ནི་བདག་ལ་གཞན་གྱིས་མི་མང་སར་སྤུ་ཕབ་པ་ལ་སོགས་པ་ལ་ལན་མི་བྱ་ཞིང་ཀོ་ལོང་མི་བྱའོ།།ད་ལྟར་འོ་སྐྱོལ་ཆོས་པ་རྣམས་ཀྱིས་ཆོས་བདག་འཛིན་གྱི་གཉེན་པོར་མ་སོང་བས།བཟོད་པས་ན་
ཤའུ་བས་ཆུང་།ཀོ་ལོང་གཙང་བ་ཙན་པས་དམ་པར་གདའ་སྟེ།དེས་ཆོས་ཀྱི་གོ་མི་ཆོད་པས།ཆོས་བདག་འཛིན་གྱི་གཉེན་པོར་འགྲོ་བ་ཞིག་དགོས་གསུངས།ཡུད་ཙམ་པ་མི་བྱ།ཞེས་པ་ནི།ཅུང་ཟད་ལ་དགའ་མི་དགའི་རྣམ་

འགྱུར་སྟེན་པ་སྟེ།གྲོགས་ལ་གཟན་པས་མི་བྱའོ།།འོར་ཆེ་མ་འདོད།ཅེས་པ་ནི།གཞན་ལ་ཕན་བཏགས་པའམ།ཆོས་བྱས་པ་ལ་ཚིག་གི་གཏོང་རག་དང་།གྲགས་སྙན་ལ་རེ་བ་མེད་པར་བྱའོ།།དེ་ལྟར
ཚེ་ཧྲིལ་གྱིས་བྱང་ཆུབ་ཀྱི་སེམས་རྣམ་པ་གཉིས་པོ་མཉམ་རྗེས་གཉིས་ཀྱི་སྒོ་ནས་ལེགས་པར་སྦྱངས་ནས།འབྱོངས་པའི་གདིང་ཐོབ་པར་བྱའོ།སྙིགས་མ་ལྔ་པོ་བདོ་བ་འདི།།བྱང་ཆུབ་ལམ་དུ་བསྒྱུར་བ་ཡིན།།མན་ངགྲ་བདུད་རྩིའི
སྙིང་པོ་འདི།།གསེར་གླིང་པ་ནས་བརྒྱུད་པ་ཡིན།ཞེས་པ་ནི།དུས་དང་སེམས་ཅན་དང་།ཚེ་དང་།ཉོན་མོངས་པ་དང་།ལྟ་བའི་སྙིགས་མ་སྟེ།ལྔ་བདོ་བའི་དུས་འདིར།བདེ་བའི་རྐྱེནི་ཉུང་།མི་དང་མི་མ་ཡིན་གྱི་འཚེ་བ་ལ
སོགས་པ་སྡུག་བསྔལ་གྱི་རྐྱེན་ཤིན་ཏུ་མེང་བས།རྐྱེན་ངན་གྱི་རུ་འཛིད་པ་ན།དེ་ཉིད་བློ་སྐྱོང་གི་གྲོགས་སུ་བྱས་ནས་བློ་སྐྱོང་བསྒོམས་པས།རྐྱེན་ངན་ཇི་ཙམ་མང་ཞིང་དགེ་སྦྱོང་འཕེལ་བར་འགྱུར་བས།དུག་ཐམས་ཅད་སྨན་དུ་
བསྒྱུར་བར་བྱེད་པའི་བདུད་རྩི་ལྟ་བུ།བླ་མ་གསེར་གླིང་པའི་མན་ངག་འདི་མན་ངག་གཞན་ལས་ཁྱད་པར་དུ་འཕགས་པ་ཡིན་ནོ།།དེ་ལྟར་བློ་སྦྱོང་ཤེས་ན་གྲོང་ཁྱེར་སྐྱིད་པའི་འབྱུང་གནས་བྱ་བ་དེ་ཡང་།བློ་སྐྱོང་སྒོམ་པའི་ལུས་འདི་ཉིད་ལ་ཟེར
བཡིན་ཏེ།རང་གཞན་གྱི་འཁོར་འདས་ཀྱི་བདེ་བ་ཐམས་ཅད་འདི་ལས་འབྱུང་བ་ཡིན།རྩོམ་པ་ཐམས་ཅད་གཅིག་ཏུ་དྲིལ་ནས།སེམས་དང་ཆོས་འདྲེས་པར་ལེགས་པར་བློ་སྐྱོངས་ནས།རིང་པོ་མི་ཐོགས་པར་རང་གཞན་གྱི་དོན་ཕུན་སུམ
ཚོགས་པ་ཐོབ་པར་འགྱུར་རོ་ཞེས་གསུངས་སོ།།སྔོན་སྦྱངས་ལས་ཀྱི་འཕྲོ་སད་པས།།རང་གི་མོས་པ་མང་བའི་རྒྱུས།།སྡུག་བསྔལ་གཏམ་ངན་ཁྱད་བསད་ནས།།བདག་འཛིན་འདུལ་བའི་གདམ་ངག་ཞུས།།ད་ནི་ཤི་ཡང་མི་འགྱོད

།།ཞེས་པ་ནི།རྣལ་འབྱོར་གྱི་དབང་ཕྱུག་ཆེན་པོ་འཆང་ཁ་བས།ཐུགས་ལེགས་པར་སྦྱོངས་པས་བདག་པས་གཞན་གཅེས་ཀྱི་ཐུགས།རང་འདོད་ཀྱི་འཁྲི་བ་གཏན་ནས་མེད་པ་སྐྱེས་པས་གདིང་ཐོབ་པའི་གསུང་ཡིན་ནོ།།གྲགྶས་
པའི་མཚན་ཅན་ཆོས་རྗེའི་བཀའ་དྲིན་ལས།།ལེགས་པར་རྙེད་པའི་སྟན་བརྒྱུད་རིན་ཆེན་གཏེར།།དད་ལྡན་སློབ་མས་བསྐུལ་ནས་ཕྱེ་བའི་མཐུས།།འགྲོ་ཀུན་བྱང་ཆུབ་སེམས་གཉིས་འབྱོངས་པར་ཤོག།བློ་སྦྱོང་དོན་བདུན་མའི
སྙན་བརྒྱུད་ཀྱི་ཚིག་རྣམས་ཡི་གེ་ཉུང་ངུའི་སྒོ་ནས་བཀྲོལ་བ་འདི།ཐེག་པ་མཆོག་གི་རྣལ་འབྱོར་པ་གྲག་པ་རྒྱལ་མཚན་གྱིས་ཡང་དང་ཡང་དུ་བསྩལ་ནས།བཙུན་པ་ཐོགས་མེད་ཀྱིས་